CELEX: 32016D2065
Language: bg
Date: 2016-11-24 00:00:00
Title: Решение за изпълнение (ЕС) 2016/2065 на Комисията от 24 ноември 2016 година относно някои защитни мерки във връзка с високопатогенна инфлуенца по птиците от подтип H5N8 в Дания (нотифицирано под номер С(2016) 7737) (Текст от значение за ЕИП )

25.11.2016   
            
            
               BG
            
            
               Официален вестник на Европейския съюз
            
            
               L 319/65
            
         РЕШЕНИЕ ЗА ИЗПЪЛНЕНИЕ (ЕС) 2016/2065 НА КОМИСИЯТА
   от 24 ноември 2016 година
   относно някои защитни мерки във връзка с високопатогенна инфлуенца по птиците от подтип H5N8 в Дания
   
      
         (нотифицирано под номер С(2016) 7737)
      
   
   (само текстът на датски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Инфлуенцата по птиците е инфекциозно вирусно заболяване при птиците, включително домашните птици. Заразяването на домашни птици с вируси на инфлуенцата по птиците причинява две основни форми на тази болест, които се различават по своята вирулентност. Нископатогенната форма обикновено причинява само леки симптоми, а високопатогенната форма води до много високи нива на смъртност при повечето видове домашни птици. Болестта може да има сериозни последици за рентабилността на птицевъдството.
            
         
               (2)
            
            
               Макар че инфлуенцата по птиците засяга главно птиците, при определени обстоятелства може също така да има случаи на заразяване на хора.
            
         
               (3)
            
            
               В случай на поява на огнище на инфлуенца по птиците съществува риск болестотворният агент да се разпространи към други стопанства, в които се отглеждат домашни или други видове птици, отглеждани в затворени помещения. По този начин той може да се разпространи от една държава членка в други държави членки или в трети държави посредством търговията с живи домашни птици или други птици, отглеждани в затворени помещения, и продукти от тях.
            
         
               (4)
            
            
               С Директива 2005/94/ЕО на Съвета (3) се определят някои превантивни мерки, свързани с надзора и ранното откриване на инфлуенцата по птиците, както и минималните мерки за борба, които следва да се прилагат при поява на огнище на инфлуенца по домашните птици или други птици, отглеждани в затворени помещения. С посочената директива се предвижда създаването на предпазни и надзорни зони в случай на поява на огнище на високопатогенна инфлуенца по птиците.
            
         
               (5)
            
            
               Дания уведоми Комисията за огнище на високопатогенна инфлуенца по птиците от подтип H5N8 в стопанство на територия на страната, в което се отглеждат домашни или други видове птици, отглеждани в затворени помещения, и предприе необходимите мерки съгласно Директива 2005/94/ЕО, включително създаването на предпазни и надзорни зони.
            
         
               (6)
            
            
               Комисията разгледа мерките, предприети от Дания в съответствие с Директива 2005/94/ЕО, и е удовлетворена от факта, че границите на предпазните и надзорните зони, създадени от компетентния орган на посочената държава членка, са на достатъчно разстояние от което и да е стопанство, където е потвърдено наличието на огнище на болестта.
            
         
               (7)
            
            
               С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо предпазните и надзорните зони, създадени в Дания, да се опишат своевременно на равнището на Съюза в сътрудничество с тази държава членка.
            
         
               (8)
            
            
               Съответно следва предпазните и надзорните зони в Дания, в които се прилагат предвидените в Директива 2005/94/ЕО мерки, да се опишат в приложението към настоящото решение и да се определи срокът, за който се въвежда тази регионализация.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Дания гарантира, че предпазните и надзорните зони, създадени в съответствие с член 16, параграф 1 от Директива 2005/94/ЕО, включват най-малко зоните, посочени като предпазни и надзорни зони в части А и Б от приложението към настоящото решение.
   Член 2
   Настоящото решение се прилага до 31 януари 2017 г.
   Член 3
   Адресат на настоящото решение е Кралство Дания.
   
      Съставено в Брюксел на 24 ноември 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
   
      ПРИЛОЖЕНИЕ
      ЧАСТ A
      Предпазна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките, в съответствие с член 29 от Директива 2005/94/ЕО
               
            
                  DK
               
               
                  Дания
               
               
                   
               
               
                  Зона, която включва:
               
               
                   
               
            
                   
               
               
                   
               
               
                  02217
               
               
                  Частите от община Helsingør (код ADNS 02217), попадащи в кръг с радиус три километра, чийто център е с GPS координати N56.0739; E12.5144.
               
               
                  13.12.2016 г.
               
            ЧАСТ Б
      Надзорна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките, в съответствие с член 31 от Директива 2005/94/ЕО
               
            
                  DK
               
               
                  Дания
               
               
                   
               
               
                  Зона, която включва:
               
               
                   
               
            
                   
               
               
                   
               
               
                  02210
                  02217
                  02270
               
               
                  Районът на частите от общините Helsingør, Gribskov и Fredensborg, които се намират извън района, описан в предпазната зона, но попадат в кръг с радиус 10 km, чийто център е с GPS координати N56.0739; E12.5144.
               
               
                  22.12.2016 г.
               
            
                   
               
               
                   
               
               
                  02217
               
               
                  Частите от община Helsingør (код ADNS 02217), попадащи в кръг с радиус три километра, чийто център е с GPS координати N56.0739; E12.5144.
               
               
                  14.12.2016 г. — 22.12.2016 г.